Up-1059/05
Datum: 2006-03-21T00:00:00.000+01:00
ecli: ECLI:SI:USRS:2006:Up.1059.05
vrsta: posamični akt
zadeva: ustavna pritožba
objavljeno: Neobjavljeno | 21.03.2006
dokument: US25927
akt: Ustavna pritožba A. A. zoper:
– odločbo Senata za prekrške št. IOK-20/2004 z dne 18. 3. 2004;
– odločbo Senata za prekrške št. Pp-389/03 z dne 19. 11. 2003 v zvezi z odločbo Sodnika za prekrške v Šmarju pri Jelšah št. P-132/02 z dne 4. 12. 2002 in
– poziv Upravne enote Šmarje pri Jelšah št. 22613-7/2004-1203 z dne 4. 2. 2004
resitev: zavrženje
izrek: Ustavna pritožba A. A. zoper:

– odločbo Senata za prekrške št. IOK-20/2004 z dne 18. 3. 2004;
– odločbo Senata za prekrške št. Pp-389/03 z dne 19. 11. 2003 v zvezi z odločbo Sodnika za prekrške v Šmarju pri Jelšah št. P-132/02 z dne 4. 12. 2002 in
– poziv Upravne enote Šmarje pri Jelšah št. 22613-7/2004-1203 z dne 4. 2. 2004 se zavrže.
stavek: Ker niso izpolnjene procesne predpostavke, je Ustavno sodišče ustavno pritožbo zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.1, 55.1.2, Zakon o Ustavnem sodišču [ZUstS]
datum_vloge: 2005-11-06T23:00:00.000Z
datum_odlocitve: 2006-03-20T23:00:00.000Z

# Up-1059/05-6

# 21. 3. 2006

## SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 28. februarja 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

### sklenilo:

Ustavna pritožba A. A. zoper:

– odločbo Senata za prekrške št. IOK-20/2004 z dne 18. 3. 2004;

– odločbo Senata za prekrške št. Pp-389/03 z dne 19. 11. 2003 v zvezi z odločbo Sodnika za prekrške v Šmarju pri Jelšah št. P-132/02 z dne 4. 12. 2002 in

– poziv Upravne enote Šmarje pri Jelšah št. 22613-7/2004-1203 z dne 4. 2. 2004

se zavrže.

### OBRAZLOŽITEV

Pritožnik vlaga ustavno pritožbo zoper akte, navedene v izreku tega sklepa.

Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.

Iz podatkov, ki jih je Ustavnemu sodišču posredovalo Okrajno sodišče v Šmarju pri Jelšah, izhaja, da je bila odločba Senata za prekrške št. IOK-20/2004 pritožniku vročena dne 21. 4. 2004, odločba Senata za prekrške št. Pp-389/03 pa dne 19. 1. 2004, njegovemu zagovorniku pa 16. 1. 2004. Ustavna pritožba, vložena dne 4. 11. 2005, je torej očitno prepozna, zato jo je Ustavno sodišče zavrglo (prva in druga alineja izreka).

Po prvem odstavku 51. člena ZUstS se lahko ustavna pritožba vloži šele, ko so izčrpana vsa pravna sredstva.

Ker pritožnik ni izkazal, da bi zoper poziv Upravne enote vložil pritožbo kot redno pravno sredstvo, za obravnavanje ustavne pritožbe v tem delu niso izpolnjene procesne predpostavke. Zato je Ustavno sodišče ustavno pritožbo tudi v tem delu zavrglo (tretja alineja izreka).

Senat Ustavnega sodišča je sprejel ta sklep na podlagi prve in druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata

dr. Zvonko Fišer